אי עביד לא מהני
1. באונס ובנשבע
תמורה ד, ב – ה, א[footnoteRef:1] [1:  סוגיה זו רחבה ועמוקה מאוד. ראיתי לנכון לעמוד רק על עיונים אחדים באחרונים, בעיקר בעקבות בעל קצות החושן שר התורה, כי לו משפט הבכורה.] 

אמר אביי: כל מילתא דאמר רחמנא לא תעביד. אם עביד - מהני; דאי סלקא דעתך לא מהני, אמאי לקי? רבא אמר: לא מהני מידי, והאי דלקי - משום דעבר אמימרא דרחמנא הוא. 
מיתיבי: אונס שגירש, אם ישראל הוא - מחזיר ואינו לוקה, ואם כהן הוא - לוקה ואינו מחזיר. קתני אם ישראל הוא - מחזיר - תיובתא דאביי! שאני התם, דרחמנא אמר כל ימיו - כל ימיו בעמוד והחזיר. ורבא אמר לך: אי לא כתב רחמנא כל ימיו, הוה אמינא - לילקי וליהדר דהוה ליה לאו גרידא, דכתיב לא יוכל לשלחה, אהכי כתב קרא כל ימיו - לשווייה לאונס ללא תעשה שניתק לעשה, דאין לוקין עליו.
במהלך החיפוש אחרי נפקא מינא בין דברי אביי לבין דברי רבא, כתבו בעלי התוספות בסיום הסוגיה:  
וא"ת: נימא דפליגי בהכי: כגון אדם שנשבע שלא לגרש את אשתו ואחר כך עבר וגירשה, דלאביי מהני ולרבא לא מהני גירושין כיון דעבר אמימרא דרחמנא? ויש לומר: כיון שאין האיסור כמו לא יוכל לשלחה, אלא שהוא בדה את האיסור, בכה"ג לא אמר רבא דלא מהני[footnoteRef:2].  [2:  תוספות ו, א ד"ה והשתא דשנינן כל הני שינויי אביי ורבא במאי פליגי. ] 

כך אכן פוסק הרמ"א:
מקח שנעשה באיסור, כגון שהוסיף בשווי המקח בשביל המתנת המעות, או שפסק קודם שיצא ולא היה לו למוכר. רמ"א: וכן אם נשבע או נדר שלא למכור, ועבר ומכר... המקח קיים[footnoteRef:3]. [3:  שו"ע חו"מ  רח.] 

בבית יוסף הביא מחלוקת בדבר בין רב האי למרדכי:
כתב רבינו האי בתשובה, דהיכא דאית ביה איסורא דאוסיף בדמים משום אגר נטר לי, לא בטלן זביני אלא קיימין בין על לוקח בין על מוכר ... כתוב בהגהות מרדכי דסוף שבועות (סי' תשפד) מי שנשבע או קבל בחרם ,שלא יתן דבר, או לא ימכור, או ימחול, או שאר דברים, ועבר שבועה ומכר או נתן - אין במעשיו כלום עכ"ל. וממה שנתבאר בסמוך נדחו הדברים הללו[footnoteRef:4].  [4:  ב"י חו"מ  רח אות א.] 

בסמ"ע משיב על ראיית הב"י ממקח, ומחלק בין מקח הנעשה באיסור מקרי, לבין שבועה המתנגשת חזיתית עם המעשה: 
כיון שמכירת הגלימא עצמה בהיתר הוא כשמחזיר המעות... וכן אם הוסיף בשווי המקח וכדומה, אם אין לוקח מידו הריבית הרי בטל ליה לאיסורא, משו"ה המקח קיים.  משא"כ נשבע או נדר שאי אפשר בקיום המכר כלל אא"כ ע"י האיסור שעובר על שבועתו[footnoteRef:5].  [5:  סמ"ע סימן רח ס"ק ג.] 

אולם שואל הסמ"ע על שיטת המרדכי מדברי התוספות שהבאנו, שבשבועה, בהיותה איסור שאדם מביא על עצמו, לא אומרים 'אי עביד לא מהני'. מסקנתו היא שהמרדכי אינו מקבל את דברי בעלי התוספות, מאחר שהוסיפו חילוק שלא נזכר בגמרא, ובכל מקרה חילוק זה לא הועיל ליישוב התמיהות, והם נשארו בקושיה בסוף דבריהם. אכן גם מכוח דברי התוספות הכריע בנודע ביהודה כנגד דברי המרדכי[footnoteRef:6]. בקצות החושן הלך בכיוון אחר כדי ליישב את שיטת המרדכי: לגבי אונס שואלים בעלי התוספות: [6:  שו"ת נודע ביהודה מהדורא תניינא - אה"ע  קכט סוף אות א.] 

"א"ת: כיון דלא מהני גירושין, ליחייב הבא עליה משום אשת איש אפי' קודם חזרה? וכהן נמי, אמאי לוקה ואינו מחזיר? הוה לן למימר דלא חל הגט כלל? וי"ל דאיתקש גירושין למיתה.. מה מיתה מוציאה מרשות הבעל אף גירושין.. ומיהו להכי לא מהני, שאין שילוח זה לכל ימיו שהרי הוא צריך להחזירה... ומש"ה פריך לרבא כיון דלא מהני- לילקי[footnoteRef:7].  [7:  תוספות ה, א ד"ה מיתיבי אונס.] 

כלומר, גם רבא מודה שגט כזה מועיל במידה מסוימת, להסיר מעליה איסור אשת איש. כל מה שאינו מועיל הוא, שיצטרך להחזירה. אם כן, גם דברי התוספות שהציעו נפקא מינא בין אביי לרבא "כגון אדם שנשבע שלא לגרש את אשתו", מתייחסים ספציפית לדין אונס. מסקנתם היא שלא אומרים באיסור שהביא אדם על עצמו ש'לא מהני', נאמרה דווקא כאן, שוודאי הועילו דבריו במשהו: 
דלא אמרינן בשבועה אי עביד לא מהני שיצטרך להחזירה, דבאיסור שבדה כל שעבר על שבועתו- תו ליכא איסור כלל. וכמו בנשבע לאכול ככר ביום פלוני ועבר אותו היום, תו לא מחייב בשבועתו. ודוקא גבי איסור תורה נמשך האיסור גם אח"כ וצריך הוא להחזירה אף על גב דהגט כבר חייל, אבל גבי איסור שבדה כיון דע"כ הגט מהני תו לא שייך בזה אי עביד לא מהני שיצטרך להחזירה. ובזה מדוקדק לשון התוס' שכתבו כיון שאין האיסור כמו לא יוכל לשלחה, והא כמה איסורין חשיב שם בגמ' לרבא ולא היה צריך התוס' למימר אלא: 'כיון שאינו איסור כמו הנך איסורין דבגמ' אלא הוא בדה מלבו'. ולפי מ"ש ניחא דהתוס' לא מחלקי בין איסור תורה לאיסור שבדה אלא לענין חזרה. ולפי"ז בנשבע שלא למכור דאמרינן אי עביד לא מהני (ד)המעשה בטל, [ד]גם באיסור שבדה רחמנא אמר לא תעבד ולא מהני[footnoteRef:8].  [8:  קצות החושן  רח ס"ק א.] 

לפי זה, אין דברי בעלי התוספות מנוגדים לפסק המרדכי.
מכל מקום, פסק הרמ"א כאן לגבי שבועה, ממשיך את הכיוון בו החל בשולחן ערוך. אולם מבוכה בדבר, שכן הרמ"א עצמו פוסק לכאורה במקום אחר את דברי המרדכי:  
י"א כל מי שנשבע שלא לעשות איזה דבר, כגון שנשבע שלא למכור חפץ פלוני, ועבר ומכרו, אין במכירתו כלום, הואיל ועבר על שבועתו. (במרדכי הגהות דשבועות)[footnoteRef:9].   [9:  רמ"א לשו"ע יו"ד  רל.] 

הט"ז[footnoteRef:10] ראה בפסקי הרמ"א סתירה וסבר שעיקר כדברי הרמ"א כאן. הסמ"ע[footnoteRef:11] פסק כמרדכי. הב"ח והש"ך הכריעו שזהו ספיקא דדינא[footnoteRef:12]. [10:  ט"ז חו"מ תחילת סימן רח.]  [11:  אות ג.]  [12:  ש"ך אות ב.] 

בערוך השולחן ניסה ליישב את הסתירה בדברי הרמ"א. הוא הוסיף לשאול על שיטת המרדכי: בהדגמת שבועות תקפות. שנינו: "שבועה שאתן לאיש פלוני ושלא אתן[footnoteRef:13]" אך אם גם כאן אומרים אי עביד לא מהני, כשנשבע שלא יתן, "היכי משכחת לה שיעבור על שבועתו? והרי אף אם נתנה והמקבל לא החזירה - כגזל הוא בידו!". אלא שבוודאי יש לחלק בשבועה, על פי נקודות המבט של הנשבע ושל הלוקח. מבחינת הנשבע השבועה תקפה. מבחינת הלוקח המקח קיים - אם ירצה בכך - ומצידו שיישאל המוכר על השבועה.  [13:  שבועות פרק ג משנה ה.] 

ביו"ד דמיירי באיסור שבועה כתב שהמקח בטל, כלומר עד שישאול על השבועה. אבל מחוייב הוא לשאול על השבועה כדי לקיים המקח. ועוד אפשר לומר דודאי הלוקח ביכלתו לקיים המקח בע"כ של המוכר, דמה לו ולשבועתו של המוכר? אבל אם הלוקח אינו חושש בביטולו, כפינן את המוכר שיבטל המקח ולא יעבור על שבועתו [ולכן דקדק לומר המקח קיים ושם כתב אין במכירתו כלום] מכל מקום סיים בערוך השולחן: והעיקר לדינא כדבריו שבכאן[footnoteRef:14].     [14:  ערוך השולחן חו"מ  רח סעיף ג.] 

2. משכון
תמורה ו, א
והרי משכון, דרחמנא אמר לא תבא אל ביתו לעבוט עבוטו, ותנן: מחזיר את הכר בלילה ואת המחרישה ביום, תיובתא דרבא! אמר לך רבא: שאני התם, דאמר קרא השב תשיב. ולאביי - אי לאו דאמר רחמנא השב תשיב, ה"א: איסורא עבד, אי בעי - ניהדר, ואי בעי - לא נהדר, קמ"ל.

מי שעבר על איסור תורה, ונכנס לבית הלווה לקחת משכון, בכל זאת קנה את המשכון ומצווה להחזירו. כלי יום ביום, וכלי לילה בלילה. הגמרא מקשה מכך על שיטת רבא, הסובר 'כל מה דאמר רחמנא לא תעביד אי עביד לא מהני', שהרי אהני המעשה האסור לקנות לו. על כך משיב רבא שמקרה זה מיוחד הוא, מאחר שכתוב 'השב תשיב'. ו"מריבויא דקרא נפקא לן דמחזיר כמה פעמים. ולא משכחת לה אלא הכי: דמחזיר כלי יום ביום וכלי לילה בלילה ומהכא נפקא דקני[footnoteRef:15]". לפי רבא לולא הפסוק "הווא אמינא דלא מהני תפיסתו והיה צריך להחזיר מכל וכל[footnoteRef:16]". הציווי מקיף גם איסורים נוספים, של בגד אלמנה וכלי אוכל נפש: [15:  רש"י ו, א ד"ה שאני.]  [16:  תוספות שם ד"ה שאני.] 

גם אחבלת בגד אלמנה קאי מה שכתוב [דברים כ"ד י"ג] השב תשיב, דמינה נלמד דקנה לה המלוה שלא בעת צרכו, ושמשו"ה כתב הרמב"ם.. שאינו נלקה גם אלאוין הללו דאוכל נפש ובגד אלמנה, משום דניתקו לעשה[footnoteRef:17].  [17:  סמ"ע סימן צז אות טו.] 

ציווי ההשבה איננו חל במקרה שהלווה עשיר, דהיינו שיש לו חלופות למשכון[footnoteRef:18]: "אמר רב ששת: הכי קאמר: ואם איש עני הוא לא תשכב ועבוטו אצלך, הא עשיר - שכיב ועבוטו אצלך[footnoteRef:19]". לפי זה, המקור של רבא לכך שנטילת המשכון תקפה למרות שפלש לבית הלווה, איננו רלוונטי לגבי עשיר, ואם כן יש לשאול: "בעשיר כיון דעליה לא כתיב 'השב תשיב' נימא אי עביד לא מהני[footnoteRef:20]". על מנת לדחות חילוק זה, מציע בקצות החושן הבחנה בין שתי השלכות אפשריות של 'אי עביד לא מהני'. האחת היא, כפי שביארנו עד כה, שלא קנה וחייב להחזיר. כך הוא מוכיח מדברי התוספות. בגמרא מסופר:  [18:  בתורה תמימה דברים פרק כד אות קכג פיתח הגדרה זו על פי הרמב"ן.]  [19:  בבא מציעא קיד, ב.]  [20:  קצות החושן  צז אות ד. בדומה לכך שואל בתומים לגבי דברי הרמ"א על "דברים שאין בהם החזרה", שהרי לא נאמר עליהם 'השב תשיבם'. מדבריו עולה תירוץ המועיל כאן: "כל שעה הרי עומד להחזיר קאי אם יעני, ואם כן הרי עליו חיוב השבה" (תומים על שו"ע חו"מ צז סעיף יב). מה עוד ש"העניות מצויה" (ערוך השולחן חו"מ  צז סעיף ה).] 

ההוא גברא דחבל סכינא דאשכבתא מחבריה. אתא לקמיה דאביי, אמר ליה: זיל אהדריה, דהוי ליה כלי שעושים בו אוכל נפש[footnoteRef:21].  [21:  בבא מציעא קטז, א.] 

בעלי התוספות עומדים על טעם ההחזרה: 
"וכי תימא דמש"ה א"ל לאהדורי דכל מילתא דאמר רחמנא לא תעביד אי עביד לא מהני - הא אביי גופיה קאמר בפ"ק דתמורה דאי עביד מהני... וי"ל דטעמא דאביי דא"ל לאהדורי משום דאי עביד לא מהני, כיון שהיה שוגג. שאם היה יודע שהוא אסור לא היה חובלו והוה ליה זכייה בטעות וחוזרת[footnoteRef:22].  [22:  תוספות בבא מציעא קטו, א ד"ה וחייב.] 

"משמע דהיכא דאי עביד לא מהני - אפילו לתפיסה לחובו לא מהני, אלא צריך להחזיר מיד[footnoteRef:23]".   [23:  קצות החושן. ולא זכיתי להבין דבריו הקדושים. שמא שאני התם שזכייה בטעות הייתה, ומדוע לא הוכיח מדברי התוספות בסוגייתנו? (הערה 16).] 

בפירוש שני מציע בעל 'קצות החושן' לצמצם את ה'לא מהני' רק לעניין ששמיטת כספים תמחק את החוב, למרות המשכון. שכך שנינו: "מאחר שמחזירין, למה חוזרין וממשכנין? שלא תהא שביעית משמטתו[footnoteRef:24]". "אבל להחזיר מה שתפס אינו צריך, אפילו נימא אי עביד לא מהני כיון דאינו אלא לתפיסה עד שיפרע חובו[footnoteRef:25]".  [24:  בבא מציעא קיד, ב - קטו, א.]  [25:  קצות החושן. ] 

לפי זה גם במשכון הנלקח מעשיר קנה המלווה. 	Comment by אבי ונגרובר: לכאורה צ"ל הנלקח מעשיר
 מסקנתו של הרב אריה לייב הלר היא לבצע בכל מקרה מעין לא פלוג: 
"ונראה דכיון דכבר ריבתה התורה בלאו דלא תבא אל ביתו דאי עביד מהני, וקונה למשכון גבי עני דכתיב השב תשיב - א"כ ממילא גם גבי עשיר קונה משכון. ואי עביד מהני[footnoteRef:26]".  [26:  בדומה לכך כתב הרב יהונתן איייבשיץ לגבי דברים שאין צורך להשיבם: "הא חזינן דגילוי דעת התורה דבזה הלאו מה דעביד יהיה מהני, ואם כן בכל דבר בזה הלאו, אפילו בדבר שאין בהם צורך החזרה - אהני מעשיו" (תומים על שו"ע חו"מ  צז סעיף יב).
] 

להלכה נפסק בשולחן ערוך ללא חילוקים בזהות הלווה:  
אם הוא בעצמו משכנו, חייב להחזיר לו, אלא אם כן הממשכן גזבר הקדש או גזבר עניים. הגה: והיינו דוקא כלי אוכל נפש[footnoteRef:27], (דהוי) כמו השליח ב"ד. אבל אם משכנו המלוה שאר דברים, אף על גב דעובר בלאו, מכל מקום מה שעשה עשוי ואין צריך להחזיר לו עד שישלם לו (ב"י בשם הרשב"א)[footnoteRef:28]. [27:  וכל הנצרך לו (סמ"ע אות יט).]  [28:  שו"ע חו"מ  צז סעיף יב. 
להעמקה נוספת עיין בקצות החושן  רפא ס"ק א לגבי לאו של שלילת כפל בירושה מבכור שהביא מקורות לפסוק כאביי, ובקצות החושן  שס ס"ק ב לגבי הנפקא מינא בין אביי לרבא בשינוי בגזל.
] 

